Vendsyssel kan nu gå på en velfortjent vinterpause, efter de søndag aften slog Brøndby på udebane.

Superligaoprykkerne Vendsyssel runder året af med noget af en succes, og kan nu gå på juleferie med god samvittighed. Søndag aften hentede de nemlig en overraskende sejr hjem på udebane mod Brøndby. Dagens helt må være Sander Fischer, der med et straffespark langt inde i overtiden, sørgede for at vendelboerne kan tage alle tre point med hjem til Nordjylland. Det betyder, at Vendsyssel fortsat ligger på 12. pladsen med 19 point for de i alt 20 kampe.